И кIэм ноблагъэ
Урыху къуажэм дэт амбулаторэм иращIэкI ремонт лэжьыгъэхэр и кIэм ноблагъэ. Ухуэныгъэр илъэсыщIэм и пэщIэдзэм къанэ щымыIэу зэфIагъэкIыну щогугъ.
Мы зэманым ирихьэлIэу зэфIаха лэжьыгъэхэм я гугъу тщIымэ, унащхьэмрэ унэ щIыбымрэ къагъэщIэрэщIэжащ, электрокъарур зрикIуэ кIапсэхэр яхъуэжащ, лъэгухэр щIэрыщIэу кърагъэжыкIри, пластик щхьэгъубжэхэри халъхьэжащ.
ИнвестицэмкIэ республикэ программэм ипкъ иткIэ, кърахьэжьа мы Iуэхум КъБР-м Ухуэныгъэмрэ архитектурэмкIэ и министерствэм сом мелуани 3 хухихащ.
Шэрэдж Дисэ.
